

**Adresseprogrammet (GD2)**

**Ejendomsdataprogrammet (GD1)**

27. august 2014

Replanlægning - Møde med KOMBIT - Økonomiløsninger

## Stamdata

|  |  |
| --- | --- |
| Formål: | Afstemning af de projekt- og tidsmæssige afhængigheder mellem projektet og delprogram GD1/GD2 – herunder hovedmilepæle og arbejdspakker.Indsamling af eventuelle problemstillinger, som skal/bør medtages i replanlægningen. |
| Agenda: | 1. Projektets overordnede status
2. Projektets hovedmilepæle og relationer til GD1/GD2
3. Projektets arbejdspakker
4. Øvrige problemstillinger
 |
| Tid og sted: | MBBL 26. august 2014 fra 13:00 til 15:30 |
| Deltagere: | Projektet:  | Sanne Mi Poulsen, Simon Mark Pedersen, Per Smed |
|  | Delprogrammet:  | Peter Lindbo, Kirsten Elbo, Asbjørn Lenbroch |
|  | Strand & Donslund: | Helle Torp Eklund, Klaus Hansen |

## **Projektets overordnede status**

Projektet er et anvenderprojekt der ikke producerer data til grunddataprogrammet men skal bruge data.

Projektet er i gang. Der er udarbejdet ”high level” Målarkitektur, som er afhandlet med Kommunerne og KL. Pt. arbejdes på løsningsarkitekturen, der forventes færdig 1. november.

Der udarbejdes tre opkrævningssystemer Ejendomsskat, Ejendomsbidrag og leje&administration. Det er uafklaret om der bliver tale om en samlet eller separate løsninger. Det er ligeledes usikkert om system leje&administration bliver et selvstændigt system uden sammenhæng til Ejendomskat- og Bidrag. 1. November vil der være et overblik over hvilke data, services og hændelser, der er behov for til disse løsninger fra Grunddataprogrammet.

## **Projektets hovedmilepæle og relationer til GD1/GD2**

Projektets indmeldte hovedmilepæle:

| **Væsentlige fælles milepæle til brug for replanlægning i GD1/GD2** | **Deadline** |
| --- | --- |
| M1 | Løsningsbeskrivelse/-arkitektur udarbejdet.Dvs. at det foreligger en beskrivelse af hvilke services, data og hændelser, som projektet har behov for fra Grunddataprogrammet hhv. af eventuelle leverancer af hændelser mv. til Grunddataprogrammet. | 1. november 2014 |
| M2 | Udstillingsservices fra grunddataregistrene er kvalitetssikret. Dvs. hvornår forventer projektet at være klar til at godkende de services, som Grunddataprogrammet udstiller – alternativt stille krav til mangler i eller justeringer af disse. | Klar ultimo 2014Deadline Marts-april 2015 aht. udbudsproces |
| M3 | Hændelser fra grunddataregistrene er kvalitetssikret. Dvs. hvornår forventer projektet at være klar til at godkende de hændelser, som Grunddataprogrammet udstiller – alternativt stille krav til mangler i eller justeringer af disse. | Klar ultimo 2014Deadline Marts-april 2015 aht. udbudsproces |
| M4 | Integrationstest mod Grunddataprogram og Datafordeler kan påbegyndes. (3 måneder efter de data KOMBIT har brug for er klar på datafordeleren, dvs. 3 måneder til tilretning) | Ultimo 2.kvt. 2016 |
| M5 | Implementering - nye grunddata kan tages i anvendelse i egne it-løsninger.Adskil, hvis der både er en teknisk og forretningsmæssig implementering.Teknisk implementering kræver, at GD1/GD2 registre er implementeret på Datafordeleren med tilhørende services mv.Forretningsmæssig implementering kræver 1 ”årshjul” paralleldrift. | Teknisk imp. 1. oktober 2016 Forretning. 1-årshjul efter idriftsættelse af GD1’s grunddataregistre. |

## **Projektets arbejdspakker**

Projektets indmeldte arbejdspakker:

| **Nummer** | **Navn** | **Startdato** | **Slutdato** |
| --- | --- | --- | --- |
| 1 | Udarbejdelse af løsningsarkitektur. (Den del af løsningsark. der omfatter servicebeskrivelser (svarende til registerprojekternes bilag A, skal til afsluttende QA hos delprogrammet) | Medio 2014 | 1. november |
| 2 | Udarbejdelse af udbudsmateriale | 1. November 2014 | 1. juni 2015 |
| 3 | Gennemførelse af udbud | 1. juni 2015 | 1. sep. 2015 |
| 4 | Udvikling og test af systemløsning | 1. sep 2015 | 1. maj 2016 |
| 5 | Paralleldrift svarende til 1 Årshjul. | 1. januar 2017 | 31. december 2017 (1 årshjul) |
| 6 | Idriftssættelse (efter paralleldrift, milepæl) | 1.januar 2018 |  |

KOMBIT beskriver arbejdspakker på baggrund af de overskrifter der blev aftalt på mødet.
Deadline herfor er uge 40.

## **Øvrige problemstillinger**

| **Problemstilling** | **Involverede parter** | **Forslag til handling** |
| --- | --- | --- |
| Afklaring af databehov fra SKAT.Vurderingsoplysninger udstillet af SKAT er en forudsætning for opnåelse af Milepæl 1. SKAT har tidligere indvilget i at det er hensigtsmæssigt at have vurderingsoplysninger på datafordeleren, men ikke hvilke oplysninger. | KOMBIT /SKAT | Der skal ske en bilateral aftale mellem KOMBIT/KL og SKAT. Afklarende møde med SKAT er aftalt. |
| Samvurderede ejendomme: Entydigt ejendomsnummer er BFE-nummer, men SKAT forventer at skulle samvurdere ejendomme under anvendelse af et samlende ”VurdID”. Er det en holdbar løsning og hvilke konsekvenser vil den i givet fald medføre for KOMBIT og GD1? | GD1, KOMBIT og SKAT | Bringes op på næste styregruppemøde i GD1 |
| Afklaring af forløb af årshjul for henholdsvis ejendomsskatskat og bidrag, disse kører ikke parallelt (hhv. august-august og kalenderår). Et års forsinkelse vil derfor i yderste konsekvens kunne give en forsinkelse på 24 måneder. | KOMBIT | KOMBIT afklarer før test og implementeringsworkshop 18/9 |
| Snitflader til KOMBIT afspejles ikke i serviceoversigterne | KOMBIT og GD1/GD2 | Afstemmes ifb. løsningsarkitekturen og kvalitetssikres endeligt ifb. GD1/GD2 servicebeskrivelser mv. |
| Konceptuelt sammenhæng mellem Sikkerhedsløsninger. Hvem bygger infrastrukturen til dette? | GD1/GD2, KOMBIT og DIGST | GD1/GD2 skal sikre, at DIGST er ankermand på den del, der er omfattet af grunddataprogrammet. |
| Der er et behov for en tydeliggørelse af kritiske veje/milepæle i de implementeringsplaner, som bliver et resultat af replanlægningen. | GD1/GD2 har hovedansvareet, men alle parter i replanlægning deltager. | GD1 og GD2 implementeringsplaner vil indeholde en beskrivelse af de kritiske veje/milepæle. |
| Der er et behov for en tydeliggørelse af ændrede/nye kritiske veje/milepæle, når der under gennemførelsen ske justeringer af implementeringsplaner. | GD1/GD2 programsekretariat | Skal indarbejdes som en løbende sekretariatsopgave. |

Andet:

* Forudsætningen for de løsninger som KOMBIT laver pt. Nuværende ressortdeling fastholdes. Selve vurderingen gennemføres af SKAT.
* KOMBIT regner ikke med, at der er lovgivning, der skal med ind i det GD1 projekt, der håndterer lovgivning. Ændringen i ressortdeling mv. kan dog ændre dette.
* Krav stilles til datafordeleren inkl. beskedfordeler. Hvad der i øvrigt sker med KOMBIT’s serviceplatform og beskedfordeler, er ikke en del af Grunddataprogrammet.
* Arbejdspakker beskrives til udgangen af uge 40. Sekretariatet fremsender skabelon snarest.